钦定古今图书集成/明伦汇编/氏族典/第522卷 > 薛道先
## 钦定古今图书集成/明伦汇编/氏族典/第522卷 > 薛道先

按《陕西通志》：“道先，一名式，又名道原，陕府鸡足山人。
尝为僧，法号紫贤，又号毗陵禅师。云游长安，留开福
寺，有省悟。徽宗崇宁五年冬，寓郿，遇石杏林，传授口
诀真要，乃注解《悟真篇》，作《复命篇》及《丹髓歌》行世。寿
一百十四岁，尸解。后一年，沙道昭复见于霍童山。”

===薛嘉言===按《万姓统谱》：嘉言字献可，永嘉人。性谨朴嗜学，为文
立成。父强立奇之，曰：“吾居官无暇，日进诸弟以学尔
事也。”由是益不怠，以身先之。既而兄弟相继登科，闾
里荣之。靖康末，闻汴京失守，一日忽与季弟言，不告
而去。家人寻访不获，搜奁器，失一金珥。仲弟弼曰：“必
徒步往京师赴难，为路资耳，此臣子职也。”居数日，果
自括，以书报去。志既至临安，闻高宗即位，乃归。终司
封郎中、知台州。